cyanic-selkie/wikianc huggingface dataset:
পার্সি চ্যাপম্যান
দ্বিতীয়বার অস্ট্রেলিয়া সফর
আর্থার জিলিগানের নেতৃত্বে এমসিসি দল অস্ট্রেলিয়া গমন করে। সফরের শুরুর দিকের খেলাগুলোয় পূর্বের খেলাগুলোকে ঘিরে স্মৃতিরোমন্থন করে দর্শকেরা তাকে ঘিরে উল্লাস প্রকাশ করে। তবে, উল্লেখযোগ্য কোন সংগ্রহ করতে ব্যর্থ হন তিনি। ভিক্টোরিয়ার বিপক্ষে প্রথমবারের মতো বড় ধরনের ইনিংস খেলেন। দলের সংগৃহীত ১১১ রানের মধ্যে ৭২ রান তুলে এমসিসির জয়ে বৃহৎ ভূমিকা রাখেন। পরের খেলায় কুইন্সল্যান্ডের মুখোমুখি হয় তার দল। ৭০ মিনিট ক্রিজে অবস্থান করে ৮০ রান ও পরের খেলায় প্রতিনিধিত্বমূলক অস্ট্রেলীয় একাদশের বিপক্ষে ৯৩ রান সংগ্রহ করেন। পাঁচ খেলার টেস্ট সিরিজের প্রথম চার টেস্টে অংশগ্রহণ করেন পার্সি চ্যাপম্যান। খেলায় তিনি বেশ কয়েকবার উল্লেখযোগ্য রান তুললেও কেবলমাত্র একবার পঞ্চাশের কোটা অতিক্রম করতে পেরেছিলেন। তৃতীয় টেস্টে ৫৮ রানের নিজস্ব প্রথম অর্ধ-শতক করেন। একই টেস্টে জিলিগানের বোলিংকালীন মাংসপেশীতে টান পড়লে তাকে মাঠ ত্যাগ করতে হয়। চ্যাপম্যান অধিনায়কের দায়িত্বভার গ্রহণ করেন। প্রথম তিন খেলায় ইংল্যান্ড পরাজিত হয়। ফলশ্রুতিতে সিরিজে তারা এগিয়ে যায়। চতুর্থ টেস্টে অস্ট্রেলিয়া জয়ী হয়। চূড়ান্ত টেস্টে চ্যাপম্যান স্বেচ্ছায় দলের বাইরে অবস্থান করেন। সিরিজে তিনি ৩০.৮৩ গড়ে ১৮৫ রান সংগ্রহ করতে পেরেছিলেন। সমালোচকেরা তার সক্ষমতা ও কার্যকারীতা নিয়ে প্রশ্ন তোলেন। সাবেক অস্ট্রেলীয় অধিনায়ক মন্টি নোবেল বিশ্বাস করতেন যে, চ্যাপম্যান আরও ভালোমানের ব্যাটসম্যান হতে পারতেন যদি আগ্রাসী না হতেন। তবে, দ্য ক্রিকেটার তার কৌশল গ্রহণে ত্রুটির কথা তুলে ধরে। কিন্তু, উইজডেন চ্যাপম্যানকে পুরোপুরি ব্যর্থ হিসেবে ঘোষণা করেনি ও সময়ে সময়ে বেশ কার্যকরী রান তোলার কথা জানায়। সকল প্রথম-শ্রেণীর খেলায় অংশ নিয়ে চ্যাপম্যান ৩৪.৭২ গড়ে ৬২৫ রান তুলেন। মাঠে আংশিক সময় দিলেও সামাজিকভাবে এ সফরকে স্বার্থক করে তোলেন চ্যাপম্যান।
এ পর্যায়ে কেন্টের পক্ষে কাউন্টি ক্রিকেটে খেলার যোগ্যতা লাভ করেন। ১৯২৫ সালে কাউন্টি চ্যাম্পিয়নশীপের কেবলমাত্র চারটি খেলায় অংশ নেন। খেলার তুলনায় নতুন ব্যবসায়িক কাজে সময় দেন। শৌখিন খেলোয়াড় হিসেবে পর্যাপ্ত আর্থিক সুবিধা না থাকায় ব্যবসায়িক দায়বদ্ধতায় ক্রিকেট মাঠে অংশগ্রহণ সীমাবদ্ধ আকার ধারণ করে। ১৯২৫ সালে সীমিত প্রথম-শ্রেণীর খেলায় অংশ নিয়ে ২৫.৮৭ গড়ে ২০৭ রান তুলেন। উইজডেনের মতে, সাধারণের তুলনায় তিনি কিছুই করেননি।
অধিনায়কত্ব লাভ
১৯২৬ সালের শুরুতে চ্যাপম্যান ইংরেজ ক্রিকেটে তারকা খেলোয়াড় ছিলেন না। তাস্বত্ত্বেও শুরুর দিকে অর্জনগুলোর কারণে সমীহের পাত্রে অবস্থান করছিলেন। টেস্ট ও প্রথম-শ্রেণীর ক্রিকেটে মাঝারিমানের রেকর্ড ছিল তার। এ মৌসুমে অস্ট্রেলীয়রা আরও একটি অ্যাশেজ সিরিজ খেলার জন্য ইংল্যান্ড সফরে আসে। মৌসুমের শুরুতে তিনি কোন খেলায় অংশ নেননি। কেন্টের পক্ষে প্রথম খেলায় অতিথি দলের বিপক্ষে মুখোমুখি হন। জানুয়ারি, ১৯২৫ সালের পর ৫১ রানের প্রথম প্রথম-শ্রেণীর অর্ধ-শতক সংগ্রহ করেন। এক সপ্তাহ পর কাউন্টি চ্যাম্পিয়নশীপের খেলায় ১৫৯ রানের ইনিংস উপহার দেন। ফলশ্রুতিতে ইংল্যান্ড দলে ফিরে আসা সহজতর হয়। এরপর অস্ট্রেলীয়দের বিপক্ষে টেস্টের প্রস্তুতিমূলক খেলায় ৮৯ রান তুলেন। কেন্টে চ্যাপম্যানের উপস্থিতি মৌসুমের বাদ-বাকী সময় বেশ সাড়া জাগায়। নয় খেলায় অংশ নিয়ে ৬২৯ রান তুলেন। ৫৭.১৮ গড়ে সংগৃহীত রানের কল্যাণে কেন্টে গড়ের দিক দিয়ে শীর্ষে আরোহণ করেন। এছাড়াও লর্ডসে জেন্টলম্যানের সদস্যরূপে প্লেয়ার্সের বিপক্ষে মনোরম শতরান করেন।
মৌসুমের শুরুতে সিরিজের পূর্বে আর্থার কারকে ইংল্যান্ডের অধিনায়ক হিসেবে ঘোষণা করা হয়েছিল। জনপ্রিয়তার দিক দিয়ে কার প্রথম পছন্দের ছিলেন। ঐ সময়ে পার্সি ফেন্ডারকে অন্যতম প্রতিযোগী মনে করা হতো। চ্যাপম্যান তিনটি প্রস্তুতিমূলক খেলার দুইটিতে অংশ নেন। ফলশ্রুতিতে প্রথম টেস্টে তাকে নেয়া হয়। তবে, বৃষ্টিবিঘ্নিত খেলায় ব্যাট হাতে মাঠে নামতে পারেননি তিনি। দ্বিতীয় টেস্টে চ্যাপম্যান অর্ধ-শতকের সন্ধান পান। এ টেস্টটি ড্রয়ে পরিণত হয়েছিল। তৃতীয় টেস্টের অধিকাংশ সময় সফরকারী দল খেলায় আধিপত্য বিস্তার করেছিল। তবে, ইংল্যান্ড খেলাটি বাঁচাতে পেরেছিল। তবে, এ খেলায় কারের কৌশলের বিষয়টি ব্যাপকভাবে সমালোচিত হয়। সকালের প্রথম অধিবেশনে গুরুত্বপূর্ণ ক্যাচ হাতছাড়া করেন। চতুর্থ টেস্টে দলের বাইরে রাখা হয় তাকে। তবে, খেলা চলাকালীন কার অসুস্থবোধ করলে অতিরিক্ত খেলোয়াড়রূপে ফিল্ডিং করেন।
সাদেক খান (রাজনীতিবিদ)
সাদেক খান একজন বাংলাদেশী রাজনীতিবিদ ও ব্যবসায়ী। তিনি বাংলাদেশের একাদশ জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে ঢাকা-১৩ আসন থেকে সংসদ সদস্য নির্বাচিত হন।
পার্সি চ্যাপম্যান
অধিনায়কত্ব লাভ
সিরিজের প্রথম চার খেলায় ড্র হলে ওভালে পঞ্চম ও চূড়ান্ত টেস্টে সিরিজ নির্ধারণী খেলা অনুষ্ঠিত হয়। স্মরণযোগ্য যে, গত ১৯ খেলায় ইংল্যান্ড দল কেবলমাত্র একবার অস্ট্রেলিয়াকে পরাজিত করতে পেরেছিল। দলের পরিবর্তনে দল নির্বাচকমণ্ডলী বেশকিছু পরিবর্তন আনেন। ঐ সময়ে চ্যাপম্যান জাতীয় ব্যাটিং গড়ে চতুর্থ স্থানে ছিলেন। তিনি অধিনায়ক হিসেবে কারের স্থলাভিষিক্ত হন। এ সিদ্ধান্তটি বেশ বিতর্কিত ছিল। গণমাধ্যমে কারের গ্রহণযোগ্যতা ছিল। তুলনামূলকভাবে চ্যাপম্যান বেশ তরুণ ছিলেন। অধিনায়ক হিসেবেও প্রমাণিত হননি এবং দলে পরিপূর্ণভাবে প্রতিষ্ঠিত ছিলেন না। ১৪ আগস্ট খেলা শুরু হয়। চ্যাপম্যান টসে জয়লাভ করে ইংল্যান্ড দলকে প্রথমে ব্যাটিং করতে পাঠান। ব্যাট করার সময় আসলে উপস্থিত দর্শকেরা তাকে বেশ উৎসাহিত করে। ৪৯ রানে আউট হন তিনি। এরপর হুরমুড়িয়ে দলের বাদ-বাকী ব্যাটসম্যান দ্রুতলয়ে আউট হতে থাকেন। এরফলে ইংল্যান্ডের সংগ্রহ মাত্র ২৮০ রানে থেমে যায়। অস্ট্রেলিয়া ৩০২ রানে গুটিয়ে যায়। বৃষ্টিবিঘ্নিত পিচে ইংল্যান্ড দল এরপর ৪৩৬ রান তুলে। উদ্বোধনী ব্যাটসম্যান জ্যাক হবস ও হার্বার্ট সাটক্লিফের বিরাট রান সংগ্রহই এর প্রধান কারণ ছিল। ৪১৫ রানের জয়ের লক্ষ্যমাত্রায় অস্ট্রেলিয়া মাঠে নামে। তবে, পিচের পরিবেশ বেশ প্রতিকূল ছিল। দলটি ১২৫ রানে তাদের ইনিংস শেষ করে। চ্যাপম্যানের কমপক্ষে একটি কৌশলগত সিদ্ধান্তই অস্ট্রেলিয়ার উইকেট পতনে সহায়তা করে। উইজডেন মন্তব্য করে যে, কোন ক্যাচ হাতছাড়া হয়নি কিংবা কোন রানও আসছিল না। পুরো ইংল্যান্ড দল নব উদ্যমে জেগে উঠে। শেষ পর্যন্ত হাজারো দর্শক প্যাভিলিয়নে চলে আসে। ইংরেজ ও অস্ট্রেলিয়ার খেলোয়াড়েরা বেশ উৎফুল্ল হয়। এক সংবাদদাতা মন্তব্য করেন যে, প্রথম-শ্রেণীর দলকে নিয়ে মাঠে নেতৃত্বের বিষয়ে অভিজ্ঞতা না থাকা স্বত্ত্বেও অধিনায়কের দায়িত্ব পেয়ে অত্যন্ত উৎফুল্ল চিত্তে ঘুরে দাঁড়িয়েছেন। তরুণ শৌখিন খেলোয়াড় হিসেবে অধিকাংশ সময়ই অত্যন্ত বিচক্ষণতার সাথে বোলিং করেছেন। দুই বা তিনবার এ ধারার বহিঃপ্রকাশ ঘটিয়েছেন যা বেশ দূর্লভ। পুরো খেলা জুড়ে দলের অভিজ্ঞ খেলোয়াড়দের পরামর্শকে অগ্রাহ্য করে চ্যাপম্যান নিজস্ব কৌশল অনুসরণ করেছেন। ঐ সিরিজে তিনি ৫৮.৩৩ গড়ে ১৭৫ রান করেন।
সাদেক খান (রাজনীতিবিদ)
রাজনৈতিক ক্যারিয়ার
১৯৯৭ সালে সাদেক খান অবিভক্ত ঢাকা সিটি করপোরেশনের সর্বকনিষ্ঠ কাউন্সিলর নির্বাচিত হয়ে ২০০১ সাল পর্যন্ত দায়িত্ব পালন করেছিলেন।তিনি তৎকালীন ৪৭ নং ওয়ার্ড ও বর্তমান ৩৪ নং ওয়ার্ড থেকে চারবার কাউন্সিলর নির্বাচিত হন। এছাড়া তিনি সর্বশ্রেষ্ঠ কাউন্সিলরের পুরস্কারও পেয়েছেন। তিনি তখন দু’বার ভারপ্রাপ্ত মেয়রের দায়িত্ব পালন করেন। ১৯৯২ সালে তিনি ৪৭ নং ওয়ার্ড আওয়ামী লীগের সভাপতি হয়েছিলেন। এরপর ১৯৯৬ থেকে ২০১৫ সাল পর্যন্ত মোহাম্মদপুর থানা আওয়ামী লীগের সভাপতির দায়িত্ব পালন করেন।১৯৯৬, ২০০১ ও ২০০৮ সালের জাতীয় সংসদ নির্বাচনে ঢাকা-১৩ আসনের নির্বাচন পরিচালনা কমিটির সভাপতির দায়িত্ব পালন করেন। সাদেক খান ১৯৭৩ সালে ঢাকা কলেজ ছাত্রলীগের সদস্য ছিলেন। তিনি ঢাকা মহানগর উত্তর আওয়ামী লীগের সাবেক সাধারণ সম্পাদক। বর্তমানে তিনি ঢাকা মহানগর উত্তর আওয়ামী লীগের সহ সভাপতি
পার্সি চ্যাপম্যান
ফলাফল ও সাফল্যগাঁথা
১৯২৭-২৮ মৌসুমে দক্ষিণ আফ্রিকা সফরে চ্যাপম্যান যাননি। তবে, ১৯২৮-২৯ মৌসুমে এমসিসি দলের নেতৃত্বে থেকে অস্ট্রেলিয়া গমন করেন। দল নির্বাচকমণ্ডলীর কাছ থেকে আরও নিয়মিতভাবে খেলার জন্য তাগিদ পান। ফলশ্রুতিতে অন্য যে-কোন মৌসুমের তুলনায় ১৯২৮ সালে তাকে বেশি খেলায় অংশ নিতে দেখা যায়। তিনি চমৎকার অবস্থায় খেলতে থাকেন। তবে, ১৯২৭ সালের মতো কার্যকারীতা প্রদর্শনে সক্ষম হননি। তাস্বত্ত্বেও তার অধিনায়কত্ব ধারাবাহিকভাবে উচ্চস্তরের ছিল। এ সময়ে তার দেহের ওজন বাড়তে থাকে। তাস্বত্ত্বেও ঐ মৌসুমে অনুষ্ঠিত টেস্টগুলোয় ফিল্ডিং চমৎকারভাবে করে যাচ্ছিলেন। প্রথমবারের মতো টেস্ট ক্রিকেট খেলতে আসা ওয়েস্ট ইন্ডিজের বিপক্ষে দলের অধিনায়ক হিসেবে ৩-০ ব্যবধানে জয় পায় ও হোয়াইটওয়াশ করে। এ সিরিজে একটি অর্ধ-শতরানেরও সন্ধান পান তিনি। ৩৭.১৯ গড়ে মোট ৯৬৭ প্রথম-শ্রেণীর রান তুলেন তিনি। প্রত্যাশিতভাবেই অস্ট্রেলিয়া সফরের জন্য দলের অধিনায়ক মনোনীত হন পার্সি চ্যাপম্যান। ধারাভাষ্যকারদের কাছ থেকে সফরকারী এমসিসি দলকে অন্যতম শক্তিধর দল হিসেবে ঘোষণা করা হয়। তবে, ফ্রাঙ্ক ওলিকে বাইরে রেখে বিতর্কের সৃষ্টি হলেও এর কোন কারণ দেখানো হয়নি। পরবর্তী বছরগুলোয় গুজব ছড়ায় যে, চ্যাপম্যান ঈর্শ্বান্বিত হয়ে কাউন্টির সতীর্থ ওলিকে দলে নেননি। তবে, লেমন এ ঘটনাকে অনাকাঙ্খিত হিসেবে তুলে ধরেন।
১৯২৮-২৯ মৌসুমের অস্ট্রেলিয়ার সফর
ডগলাস জারদিনের আত্মজীবনীকার ক্রিস্টোফার ডগলাসের অভিমত, চ্যাপম্যান এ সফরে ভুল পথে পা বাড়িয়েছিলেন। তবে, তিনি অদ্যাবধি অস্ট্রেলিয়াকে বড় ধরনের ধাক্কা দিয়েছেন। খুব সম্ভবতঃ অস্ট্রেলিয়া সফরে আসার ইংরজে অধিনায়কদের মধ্যে অদ্যাবধি সর্বাধিক জনপ্রিয়তা পেয়ে আসছেন। শুরুর দিকের খেলাগুলোয় ইংল্যান্ড দল বৃহৎ সংখ্যায় রান তোলার দিকে নজর দেয়। প্রথম টেস্টে দলের ব্যাটিং শক্তিমত্তার কথা চিন্তা করে চ্যাপম্যান ও সফর নির্বাচনী কমিটি কেবলমাত্র তিনজন বোলিংয়ে অভিজ্ঞ খেলোয়াড়দেরকে রাখে। টেস্টগুলো অসীমসময়ের ছিল ও সময়ের কোন সীমাবদ্ধতা না থাকায় তিনি ব্যাটিং করাকেই জয়ের প্রধান মানদণ্ডরূপে চিত্রিত করেন। প্রথমে ব্যাট করতে নেমে ইংরেজ দল ৫২১ রান তুলে। চ্যাপম্যান করেন ৫০ রান। ক্রিকেট বোদ্ধাদের অভিমত, তিনি হয়তোবা আরও ব্যাটিং করতে পারতেন। এরপর অস্ট্রেলিয়া তাদের ইনিংস খেলতে নামে। গালি অঞ্চলে বিল উডফুলের ক্যাচ তালুবন্দী করেন যা অনেক দর্শকদের কাছেই তাদের দেখা সেরা মুহুর্ত ছিল। সিডনি সাউদার্টন ইংরেজদের ফিল্ডিংয়ের বিষয়ে লিখেন যে, স্বয়ং চ্যাপম্যান ব্রিসবেনে সকলকে অভিভূত করে দেন। উডফুলকে আউট করে তিনি ঐতিহাসিক ঘটনা ঘটিয়েছেন। আমার মতে, ঐ ক্যাচটি পরবর্তী তিন টেস্ট পর্যন্ত সুগন্ধ ছড়িয়েছিল। অস্ট্রেলীয় ব্যাটসম্যানদের কাছে চ্যাপম্যানের ফিল্ডিংয়ের মান ব্যাপক প্রভাব বিস্তার করে। অস্ট্রেলিয়া ১২২ রানে অল-আউট হলেও দর্শকদের অসন্তুষ্টির কথা বিবেচনায় এনে ফলো-অন করার সুযোগ পেয়েও চ্যাপম্যান অস্ট্রেলিয়াকে পুনরায় ব্যাট করতে বলেননি। ফলশ্রুতিতে ব্যাটসম্যানেরা ইংল্যান্ডের সংগ্রহকে আরও স্ফীত করে তুলতে সচেষ্ট হয়। প্রথম অধিনায়ক হিসেবে অসীমসময়ের টেস্টে চ্যাপম্যান ইনিংস ঘোষণা করেন। ফলে, অস্ট্রেলিয়ার জয়ের লক্ষ্যমাত্রা দাঁড়ায় ৭৪২। কিন্তু, বৃষ্টিবিঘ্নিত পিচে অস্ট্রেলিয়া মাত্র ৬৬ রানে গুটিয়ে যায়। এরফলে অস্ট্রেলিয়া দল ৬৭৫ রানের ব্যবধানে জয় পায়। এ জয়টি ২০১৭ সাল পর্যন্ত রানের দিক দিয়ে বৃহৎ ব্যবধানের জয় হিসেবে চিত্রিত হয়ে আছে।
দ্বিতীয় টেস্টের প্রথম ইনিংসে চ্যাপম্যানের দল ৬৩৬ রান তুলে খুব সহজেই জয় তুলে নেয়। ঐ সময়ে এ সংগ্রহটি দলগতভাবে সর্বোচ্চ ছিল। তৃতীয় টেস্টে ৩৩২ রানের লক্ষ্যমাত্রা অর্জনে সচেষ্ট হয়। তবে, বৃষ্টিবিঘ্নিত পিচে ক্রিকেট বোদ্ধাদের কাছে অসম্ভবরূপে বিবেচিত হয়েছিল। হবস ও সাটক্লিফের উদ্বোধনী জুটি বৃহৎ সংখ্যায় রান সংগ্রহ করলে ইংল্যান্ডের জয়ের সুযোগ আসে। বিশ্রাম কক্ষে হবস বার্তা প্রেরণ করে ব্যাটিং অর্ডারে কৌশলগত পরিবর্তনের কথা জানান। কিন্তু দলের কেউই চ্যাপম্যানকে খুঁজে পায়নি। পার্সি ফেন্ডারের ভাষ্য মোতাবেক জানা যায়, সাংবাদিকের ভূমিকায় অবতীর্ণ হয়ে লেডিজ স্ট্যান্ডে তখন তিনি সামাজিক কর্মকাণ্ডে তার অধিকাংশ সময় পার করছিলেন। ফলে, অধিনায়কের অনুপস্থিতিতে হবসের পরিকল্পনামাফিক দল অগ্রসর হচ্ছিল। জয়ের মাত্র ১৪ রান দূরে থাকা অবস্থায় চতুর্থ উইকেটের পতন ঘটে। চ্যাপম্যান মাঠে নাম ও অস্বাভাবিক পন্থায় ব্যাট করতে থাকেন। কয়েকটি বড় ধরনের শট খেলার চেষ্টার পর অত্যন্ত রক্ষণাত্মক পন্থায় খেলতে থাকেন। খুব সম্ভবতঃ ইংল্যান্ডের জয়ের পূর্বে প্যাটসি হেনড্রেনকে অর্ধ-শতক লাভে চেষ্টা চালাচ্ছিলেন। কিছুক্ষণ পরই হেনড্রেন আউট হলে ছক্কা মারার চেষ্টা করলে চ্যাপম্যান কট হন। ব্যাটসম্যানেরা বেপরোয়াভাবে খেলতে থাকেন ও রান আউটে আরও একজন বিদায় নেন। ডগলাস লেখার শেষাংশ সম্পর্কে মূল্যায়ন করেন যে, ইংরেজ ব্যাটসম্যান জর্জ গিয়ারি আকস্মিক বিপর্যয়ে কিছুটা শান্ত ছিলেন। পরের বলেই মিড-অনে চার মারেন ও অবশেষে আমরা তা করতে পেরেছি। এটিই উপযুক্ত পন্থা যেখানে চ্যাপম্যানের অধীনে একটি দল অ্যাশেজ জয় করতে পেরেছে। তৃতীয় টেস্ট জয়ের মাধ্যমে ইংল্যান্ড দলে অ্যাশেজ অক্ষুণ্ণ রাখে। এছাড়াও চতুর্থ টেস্ট জয়ে সিরিজে ৪-০ ব্যবধানে নিয়ে যায়।
এরপর চ্যাপম্যান অস্ট্রেলীয় সমর্থকদের সাথে সুন্দর সম্পর্ক গড়ে সময় অতিবাহিত করতে থাকেন। তবে, চতুর্থ টেস্টের পর ভিক্টোরিয়ার বিপক্ষে অনুষ্ঠিত খেলায় একাদশ ব্যাটসম্যান বার্ট আইরনমঙ্গারের বিপক্ষে ফাস্ট বোলার হ্যারল্ড লারউডকে বোলিং করার পর উত্তেজিত দর্শক এমসিসি দলকে অবরুদ্ধ করে রাখে। এ কৌশল গ্রহণটি অখেলোয়াড়ীসূলভ ছিল। প্যাভিলিয়নে ফেরার পথে তুচ্ছ ঘটনায় দর্শকদের একাংশের দ্বারা নিগৃহীত হন। সম্ভবতঃ এ সকল ঘটনার প্রেক্ষিতে চূড়ান্ত টেস্ট থেকে নিজেকে প্রত্যাহার করে নেন। এছাড়াও, অসুস্থতা ও দূর্বল ক্রীড়াশৈলীও অনেকাংশে দায়ী ছিল। লেমনের মতে, পরবর্তী বছরগুলোয় ঐ টেস্টে অনুপস্থিতির জন্য ক্রমবর্ধমান মদ্যপানকেও দায়ী করা হয়। তার অনুপস্থিতিতে অস্ট্রেলিয়া দল পঞ্চম টেস্টে জয়লাভে সক্ষম হয়। পঞ্চম দিন খেলার পর নিজের উভয় ইনিংসে ব্যাটিং সম্পন্ন করে জারদিন নৌকায় চড়ে ভারতে চলে যান। এ কারণটি অজানাই রয়ে যায়। তবে, চ্যাপম্যান তার পরিবর্তে অতিরিক্ত খেলোয়াড় হিসেবে মাঠে ফিল্ডিং করেছিলেন। ডগলাস মন্তব্য করেন যে, এটি ইংল্যান্ডের পক্ষেই সম্ভব; যেখানে ব্যাটিংয়ের ধারাবাহিকতা রক্ষার জন্য চ্যাপম্যানকে বাদ দিতে হয় ও ফিল্ডিংকে দূর্বলতর না করতে চ্যাপম্যান জারদিনের পরিবর্তে মাঠে নেমেছিলেন। তবে, ঐ খেলায় অতিরিক্ত খেলোয়াড়ের শর্তাবলীতে চ্যাপম্যানকে ব্যাটসম্যানের কাছাকাছি এলাকায় অবস্থান না করানোর সিদ্ধান্ত নেয়া হয়েছিল।
টেস্টগুলোয় অংশ নিয়ে চ্যাপম্যান ২৩.৫৭ গড়ে ১৬৫ রান তুলেছিলেন। সকল প্রথম-শ্রেণীর খেলায় অংশ নিয়ে তিনি ৩৩.৩১ গড়ে ৫৩৩ রান তুলেন। সাউদার্টন তার ক্রীড়াশৈলী সম্পর্কে বলেন যে, চ্যাপম্যান বেশ ভালোভাবে ব্যাটিং করতে শুরু করেন। কিন্তু পরবর্তী খেলাগুলোয় এর ব্যতিক্রম ছিল। সফর যতোই এগুতে থাকে, অস্ট্রেলীয় বোলারেরা তার দূর্বলতার দিকগুলো উন্মোচিত করতে থাকে। তার অধিনায়কত্ব প্রসঙ্গে সাউদার্টন লিখেন যে, চ্যাপম্যান দলকে অসাধারণভাবে নেতৃত্ব দিয়েছেন, এ সফর যতোই এগিয়ে যেতে থাকে তিনি তার সবটুকু জ্ঞান দিয়ে দলের উত্তরণ ঘটাতে থাকেন। সামাজিক দিক দিয়েও চ্যাপম্যান এ সফরে সমানতালে উপভোগ করেছেন। তিনি অনেকগুলো অনুষ্ঠানে উপস্থিত ছিলেন। দলীয় স্কোরার বিল ফার্গুসন এ সফরে কেবলমাত্র একবার দুঃশ্চিন্তাগ্রস্ত অবস্থায় দেখেছিলেন। মধ্যাহ্নভোজনে পানীয় না আসলে তিনি অপেক্ষা না করে বেরিয়ে যান।
১৯৩০ অ্যাশেজ সিরিজ
দেশে ফিরে আসার অল্প কয়েকদিনের মধ্যেই কেন্টের পক্ষে খেলতে নামেন। সাত খেলায় অংশ নিয়ে সর্বোচ্চ ২৮ রান তুলেন। আগস্টের শুরুতে সাসেক্সের বিপক্ষে ফিল্ডিংরত অবস্থায় হোঁচট খেয়ে পড়ে গেলে তার এ মৌসুমের খেলা শেষ হয়ে যায়। এছাড়াও, শীতকালে নিউজিল্যান্ড ও ওয়েস্ট ইন্ডিজে এমসিসি দলের দুইটি সফরে অংশগ্রহণ থেকেও বঞ্চিত হন। ঐ দলটি পূর্ণাঙ্গ শক্তিধর ছিল না।
১৯৩০ সালে অস্ট্রেলিয়া দল ইংল্যান্ড সফরে আসে। টেস্ট সিরিজ শুরুর পূর্বে চ্যাপম্যান সংবাদমাধ্যমে বেশ পরিচিত ছিলেন ও পছন্দের পাত্র ছিলেন। অনেক সমালোচকই মনে করেন যে, ক্রমবর্ধমান ওজন বৃদ্ধির কারণে সাবেক ইংরেজ অধিনায়ক পেলহাম ওয়ার্নার তাকে কমপক্ষে দুই স্টোন ওজন কমাতে পরামর্শ দেন ও ব্যাটিংয়ে ছন্দ ফিরিয়ে আনতে বলেন। তবে, মৌসুমের শুরুটা বেশ ভালো করেন তিনি। ব্যাটিং, ফিল্ডিং ও অধিনায়কত্বের মাধ্যমে ধারাভাষ্যকারদের মন জয় করেন। ফলশ্রুতিতে, প্রথম টেস্টে ইংল্যান্ডের অধিনায়ক মনোনীত হন। প্রথম ইনিংসে ৬৫ মিনিটে ৫২ রান তুলেন। চতুর্থ দিনে ইংল্যান্ড দল ৯৩ রানে জয় তুলে নেয়। উইজডেন সংবাদদাতা লেখেন যে, চ্যাপম্যান সীমিত শক্তি নিয়ে বোলিং করেন ও ফিল্ডিংয়ে নবধারার প্রবর্তন করেন। অস্ট্রেলিয়ার বিপক্ষে চ্যাপম্যান উপর্যুপরী ষষ্ঠ টেস্টে জয় পান ও অধিনায়ক হিসেবে নয় টেস্টের সবগুলোতেই জয় তুলে নেন। তবে, এটিই তার সর্বশেষ টেস্ট জয় ছিল।
দ্বিতীয় টেস্টে ইংল্যান্ড দল সাত উইকেটে পরাজিত হয়। এ খেলার বিষয়ে গিবসন মন্তব্য করেন যে, চ্যাপম্যানের ভবিষ্যতের কেন্দ্রবিন্দু ছিল এ খেলাটি। উইজডেন পর্যবেক্ষণ সহযোগে মন্তব্য করে যে, দৃশ্যতঃ ইংরেজরা খেলায় পরাজিত হলেও শেষদিনে খেলাকে রক্ষা করার কিছুটা সুযোগ ছিল। প্রথম ইনিংসে ইংল্যান্ড ৪২৫ রান তুলে। কিন্তু, ডোনাল্ড ব্র্যাডম্যানের ২৫৪ রানের কল্যাণে অস্ট্রেলিয়া ৭২৯/৬ তুলে ইনিংস ঘোষণা করে। চ্যাপম্যান যখন ব্যাটিংয়ে নামেন তখনো ইংরেজরা ১৬৩ রানে পিছিয়ে ছিল। চার উইকেট পতনের পর পঞ্চম উইকেটও হারায় তারা। ক্রিজে নেমেই তিনি বোলারদের উপর চড়াও হন। গাবি অ্যালেনের সাথে বড় অঙ্কের জুটি গড়ার প্রয়াস চালান। কিন্তু, অ্যালেনের আউটের পর চ্যাপম্যান আরও দ্রুতলয়ে মারমূখী ভূমিকায় অবতীর্ণ হন। একপর্যায়ে তিনি ইংল্যান্ড দলকে টেনে তুলেন। প্রায় প্রত্যেক বল মোকাবেলা করে নিজস্ব একমাত্র টেস্ট সেঞ্চুরি করেন ১৪০ মিনিটে। উইজডেন মন্তব্য করে যে, খেলায় তখন ক্রান্তিকাল চলছিল। কিছুটা যত্ন ও চিন্তাধারা প্রবাহিত করলে ইংল্যান্ড হয়তো খেলাটিকে রক্ষা করতে পারতে। নিজস্ব শক্তিমত্তাকে এড়িয়ে রক্ষণাত্মক কৌশল অবলম্বন না করে তারা ক্রমাগত মারমূখীভাবে রান তুলতে থাকে। সোয়া এক ঘণ্টার মধ্যে আরও ১১৩ রান তুললেও বাদ-বাকী পাঁচ উইকেট হারায় তারা। অবশেষে ১২১ রান তুলে চ্যাপম্যান বিদায় নেন। তিনি ১৫৫ মিনিট ব্যাটিং করেন। তার ইনিংসে ১২টি চার ও ৪টি ছক্কার মার ছিল। ইংল্যান্ড ৩৭৫ রান তুলে অল-আউট হয়। ফলে, অস্ট্রেলিয়ার জয়ের জন্য মাত্র ৭২ রানে প্রয়োজন পড়ে। তবে, ব্র্যাডম্যানের তোলা কঠিন ক্যাচ তালুবন্দী করে ধারাভাষ্যকারদের কাছ থেকে বেশ প্রশংসিত হন তিনি। অস্ট্রেলিয়া বেশ সহজভাবে খেলায় জয় পায়। এ সেঞ্চুরির ফলে প্রথম ব্যাটসম্যান হিসেবে লর্ডসে বিশ্ববিদ্যালয়ের খেলা, জেন্টলম্যান বনাম প্লেয়ার্সের খেলা ও ইংল্যান্ডের পক্ষে টেস্ট খেলায় করেছিলেন। পরবর্তীতে মার্টিন ডনেলি একই কৃতিত্ব প্রদর্শন করেছেন; তবে টেস্ট সেঞ্চুরিটি করেছিলেন নিউজিল্যান্ডের বিপক্ষে। ১৯৬২ সালে জেন্টলম্যান বনাম প্লেয়ার্সের মধ্যকার খেলা না হলে এ অর্জনটির পুণরাবৃত্তি আর হবে না।
খেলা শেষ হবার পর চ্যাপম্যান তার ব্যাটিংয়ে জন্য প্রশংসিত হন। চ্যাপম্যান বাদে দল ও দল নির্বাচকমণ্ডলী পরাজয়ের জন্য দোষী হন। এছাড়াও, তার অধিনায়কত্ব ও কৌশল গ্রহণের বিষয়টিও পরবর্তীতে পেলহাম ওয়ার্নারসহ অন্যান্যরা সমালোচনায় মুখরিত হয়েছিল। ফিল্ডারদের মাঠে অবস্থান ও রক্ষণাত্মক ভঙ্গীমায় না খেলার বিষয়টিও প্রশ্নবিদ্ধ হয়ে পড়ে। গিবসন মন্তব্য করেন যে, ঐতিহাসিকেরা এ খেলাকে টেস্ট খেলায় অন্যতম প্রধান ঘটনারূপে আখ্যায়িত করবেন। এরপর থেকে অধিনায়কেরা চ্যাপম্যানের বিনোদনধর্মী খেলার নীতি গ্রহণের আক্রমণধর্মী ক্রিকেট উপহারের ফলাফল গ্রহণের তুলনায় পরাজবরণ থেকে নিজেদেরকে রক্ষায় আরও সচেতন হবেন। চ্যাপম্যানের অনিচ্ছাস্বত্ত্বেও খেলায় অংশগ্রহণের বিষয়টি পরবর্তী বছরগুলোয় তাকে শেষ ক্রীড়া সঙ্কেতরূপে পরিচিতি পাবে।
১৯৩০-৩১ মৌসুমের দক্ষিণ আফ্রিকা সফর
১৯৩০ সালের অ্যাশেজের চূড়ান্ত টেস্ট শুরুর পূর্বেই পরবর্তী শীতকালে দক্ষিণ আফ্রিকা সফরের জন্য চ্যাপম্যানকে অধিনায়ক মনোনীত করা হয়। তবে তার অধিনায়কত্বে এমসিসি দল ১-০ ব্যবধানে সিরিজে পরাভূত হয়। বেশ কয়েকজন প্রথমসারির খেলোয়াড়কে নির্বাচিত করা হয়নি ও দলটি আহত ও অসুস্থতার কবলে পড়েছিল। দর্শকদের কাছে চ্যাপম্যান বেশ পরিচিত ছিলেন। তবে সফরের শুরুতে বেশ দূর্বলভাবে শুরু করেন। তবে, পরবর্তীতে টেস্ট সিরিজ শুরু হলে নিজেকে মেলে ধরতে প্রয়াস চালান। উদ্বোধনী খেলায় ইংল্যান্ড দল ২৮ রানে পরাজিত হয় ও বাদ-বাকী চার টেস্টে ড্র করে। চূড়ান্ত খেলায় জয়ের লক্ষ্য নিয়ে সিরিজ ড্র করার তাগিদে ইংল্যান্ড দল খেলা দেরীতে শুরু হওয়ায় হতাশার কবলে পড়ে। চ্যাপম্যান টসে জয়ী হয়ে বোলিংয়ের দিকে ধাবিত হন। তবে, আম্পায়ারদ্বয় বেইল ভুল মাপের চিহ্নিত করে নতুন বেইল তৈরী করার পূর্ব-পর্যন্ত অপেক্ষা করতে থাকেন। ২০ মিনিট নষ্ট হয়ে যায় ও পিচও শুকোতে থাকে। ফলে ইংল্যান্ড দল অধিকাংশ সুবিধা লাভ করা থেকে বঞ্চিত হয়। চ্যাপম্যান আনুষ্ঠানিকভাবে প্রতিবাদ জানান ও দল নিয়ে মাঠে প্রবেশ করেন। ঐ সিরিজে ১০.৭১ গড়ে ৭৫ রান তুলেন তিনি। সকল প্রথম-শ্রেণীর খেলায় অংশ নিয়ে ২৭.৮০ গড়ে ৪৭১ রান তুলেন। উইজডেন লক্ষ্য করে যে, মারমূখী ব্যাটসম্যান হিসেবে তিনি সদ্ব্যবহার করেননি, মাঝে-মধ্যে ভালো ব্যাটিং করেছেন। সামাজিক দৃষ্টিকোণে এ সফরটি তিনি বেশ সফলভাবে উপভোগ করেছেন। পিতা-মাতাসহ সস্ত্রীক এ সফরে যোগ দেন। তিনি অনেকগুলো সামাজিক অনুষ্ঠানে যোগ দেন ও অনেকগুলো হুইস্কি খামার পরিদর্শন করেন। এ সকল খামারে ইংল্যান্ডের তার অধীনস্থ কর্মচারীরা যুক্ত ছিল।
চ্যাপম্যান এরপর আর কোন টেস্টে অংশ নেননি। ২৬ টেস্টে ২৮.৯০ গড়ে ৯২৫ রানসহ ৩২ ক্যাচ তালুবন্দী করেছিলেন। ইংল্যান্ড দলকে ১৭ খেলায় নেতৃত্ব দেন। তন্মধ্যে নয় টেস্টে জয় ও দুই পরাজবরণ করে। বাদ-বাকী খেলাগুলো ড্রয়ে পরিণত হয়েছিল। তার পরিচালনায় দল ধারাবাহিকভাবে সাতটি টেস্টে জয় করে। পরবর্তীতে সমান রেকর্ড হয় ও ২০০৪ সাল পর্যন্ত টিকেছিল। নয়টি জয়ের সবগুলোই অধিনায়ক হিসেবে প্রথম নয় খেলায় অর্জিত হয়।
শেষের বছরগুলোয়
দক্ষিণ আফ্রিকা সফরের পর ইংল্যান্ড দলের অধিনায়ক থেকে তাকে বরখাস্ত করা হয়। এরপর তিনি ১৯৩১ মৌসুমে আনুষ্ঠানিকভাবে কেন্ট দলের অধিনায়ক হিসেবে মনোনয়ন লাভ করেন। তবে, এ দলে তিনি এর পূর্বে মাঝে-মধ্যে অধিনায়কত্ব করেছিলেন। ১৯৩১ সালে ১৮.৩৮ গড়ে ৬৬২ রান তুলেন। গণমাধ্যমের একাংশ ভেবেছিল যে, তিনিই হয়তো ইংল্যান্ডের দলনেতা হবেন। টেস্ট অধিনায়ক হিসেবে ডগলাস জারদিন তার স্থলাভিষিক্ত হন। জারদিন তেমন জনপ্রিয় ব্যক্তিত্ব ছিলেন না। দল নির্বাচকমণ্ডলী জারদিনকে দলের শৃঙ্খলা আনয়ণে সচেষ্ট হবার তাগিদ দেন। মৌসুম শেষে লর্ড টেনিসনের নেতৃত্বাধীন দলের সদস্যরূপে জ্যামাইকা সফরে যান। ৩৩.৮৩ গড়ে ২০৩ রান সংগ্রহ করেন তিনি।
১৯৩২ মৌসুমের শুরুতে বেশ চমৎকার অবস্থায় যাত্রা শুরু করেন যা কয়েক মৌসুমে দেখা যায়নি। ইংল্যান্ড দলের অধিনায়ক হিসেবে দেখার জন্যও গণমাধ্যমে আলোচিত হতে থাকে। ১৯৩১ সালে জারদিনের অধিনায়কত্ব গ্রহণের বিষয়ে সমালোচনার সৃষ্টি হয়। উইজডেন সম্পাদক সি. স্টুয়ার্ট কেইন লিখেন যে, চ্যাপম্যানের সৃষ্ট বিনোদনের পুণরাবৃত্তি ঘটানো প্রয়োজন। তিনি ব্যাটিংয়ে ফিরেছেন ও ইংল্যান্ড দলকে নেতৃত্ব দেবার যোগ্য। ক্রিস্টোফার ডগলাসের অভিমত, জারদিন ও চ্যাপম্যানের মধ্যকার অধিনায়কত্বের ধরনের পার্থক্যই জারদিনকে গণমাধ্যম থেকে বিচ্ছিন্ন করেছিল। তবে, দূর্ভাগ্যবশতঃ দল নির্বাচকমণ্ডলী তাকে দলে ফিরিয়ে আনেননি। ঐ মৌসুমে চ্যাপম্যান ২৯.৭১ গড়ে ৯৫১ রান তুলেন। কাউন্টি চ্যাম্পিয়নশীপে উপর্যুপরী দ্বিতীয় বছর কেন্ট দলকে নেতৃত্ব দিয়ে তৃতীয় স্থানে নিয়ে আসেন।
১৯৩৬ সালে চ্যাপম্যানকে অনিয়মিতাবে খেলতে দেখা যেতো। আরও দুইজনের সাথে অধিনায়কের দায়িত্ব অংশীদারীত্বের পর্যায়ে নিয়ে যান। তিনি ব্যাট হাতে নিতে আগ্রহান্বিত হননি। ব্যাটিং অর্ডারে নিচের দিকে নিয়ে যেতে থাকেন। এক পর্যায়ে তার বন্ধুরা বিশ্বাস করতে শুরু করেন যে তার স্নায়ুকোষ বেশ দূর্বল হয়ে গেছে। ঐ মৌসুম শেষে তিনি ঘোষণা করেন যে, ব্যবসায়িক দায়বদ্ধতার কারণে তিনি অনিচ্ছাস্বত্ত্বেও অধিনায়কত্ব ত্যাগ করতে বাধ্য হচ্ছেন। পরবর্তী তিন বছর কেন্টের পক্ষে আরও তিনটি খেলায় অংশ নেন। ১৯৩৭ সালে সফরকারী নিউজিল্যান্ড দল ও ১৯৩৮ সালে দুইটি চ্যাম্পিয়নশীপের খেলায় তার অংশগ্রহণ ছিল। ১৯৩৭ সালে নিউজিল্যান্ড একাদশের বিপক্ষে উৎসবের খেলায় প্রতিনিধিত্ববিহীন ইংল্যান্ড একাদশের পক্ষে অধিনায়কের দায়িত্বে ছিলেন। নিচেরসারির ব্যাটসম্যান হিসেবে ১০ নম্বরে মাঠে নেমে ৬১ রান তোলেন। নিম্নমানের প্রথম-শ্রেণীর খেলায় অক্সফোর্ড ও কেমব্রিজ বিশ্ববিদ্যালয় দলের পক্ষে খেলেন। শেষ তিন মৌসুমে ১৩ খেলায় অংশ নিয়েছিলেন তিনি। এমসিসির অধিনায়কত্ব করে ১৯৩৯ সালে অক্সফোর্ডের বিপক্ষে ১২ ও ০ রান তোলেন। সকল প্রকার ৩৯৪টি প্রথম-শ্রেণীর ক্রিকেট খেলায় অংশ নিয়ে ৩১.৯৭ গড়ে ১৬,৩০৯ রান সংগ্রহ করেছিলেন। এছাড়াও, ৩৫৬ ক্যাচ লাভ করেন। খেলোয়াড়ী জীবন শেষ হবার পর তার ওজন আরও বৃদ্ধি পায়। লেমন বিশ্বাস করেন যে, তিনি অন্যান্য ক্রিকেটারকে প্রতিমূর্ত হবার আহ্বান করছেন। তবে চ্যাপম্যান বেশ বিরক্তি প্রকাশ করলেও কোন মন্তব্য করেননি।
মূল্যায়ন
নেভিল কারদাস চ্যাপম্যানকে ইংল্যান্ড ক্রিকেট একাদশের সঠিকমানের অধিনায়ক হিসেবে বিদ্যালয় বালকের স্বপ্নের পুরুষ ছিলেন। ব্যাটিংকালে চ্যাপম্যান বোলিং আক্রমণে যথাসাধ্য চেষ্টা চালাতেন। ফলে কোন ভুল হলেই আউট হয়ে যেতেন তিনি। তিনি খেলাকে পরিবর্তন করে স্বল্পসময়ের জন্য নিয়ে যেতেন। গিবসন চ্যাপম্যানের খেলোয়াড়ী জীবন সম্পর্কে মন্তব্য করেন যে, তার ব্যাটিংয়ে সংগৃহীত রান বেশ মানানসই। তবে, সমালোচকদের অভিমত যে, তিনি যদি তার প্রতিভাবে মেলে ধরতেন তাহলে হয়তো আরও অধিকসংখ্যক রান তুলতে পারতেন। গিবসন আরও লিখেছেন যে যখন চ্যাপম্যান ভালো করতে থাকেন তখন অন্য প্রান্তে অবস্থানকারী কেন্ট ও ইংল্যান্ডের দলীয় সঙ্গী ওলিকেও ছাঁপিয়ে যেতেন। ১৯২০-এর দশকের মাঝামাঝি সময়ে তার তুলনায় সেরা অন্য কোন বামহাতি ইংরেজ ব্যাটসম্যানকে দেখা যায়নি। সম্ভবতঃ হবস বাদে অন্য কোন ইংল্যান্ডের ব্যাটসম্যানকে দেখা যায়নি যা সবাই একবাক্যে মেনে নেবেন। ১৯৩০-এর দশকে ক্রমবর্ধমান ওজন বৃদ্ধির প্রেক্ষিতে তার আত্মবিশ্বাস নষ্ট হয় ও ধীরে ধীরে তার ব্যাটিংয়ে স্থবিরতা লক্ষ্য করা যায়। ব্যাটিংকালে চ্যাপম্যান সচরাচর কুইডনানক্স ক্যাপ পরিধান করতেন।
ধারাভাষ্যকারদের অভিমত, চ্যাপম্যান আদর্শ অধিনায়ক ছিলেন না ও কারিগরী দিকগুলো সঠিকভাবে প্রয়োগ করতে পারেননি। তাস্বত্ত্বেও, তার সময়কালীন অন্য ইংরেজ অধিনায়কদের তুলনায় অধিকতর ভালো ছিল। পেলহাম ওয়ার্নারের মতে, চ্যাপম্যানের শুরু দিকে বেশ ভালো করেছিলেন। তবে, ১৯৩০ সালের পর থেকে প্রায়োগিক জ্ঞানকে প্রয়োগে ব্যর্থ হয়েছেন। অন্যদিকে, চ্যাপম্যানের সমসাময়িক খেলোয়াড়েরা তাকে অন্যতম সেরা অধিনায়কের মর্যাদা দিয়েছেন। চ্যাপম্যানের উত্তরসূরী হিসেবে আর্থার জিলিগান তাকে, এ দায়িত্বের আদর্শ প্রতিমূর্তি হিসেবে গণ্য করে গেছেন ও চ্যাপম্যানের প্রতিপক্ষীয় অস্ট্রেলীয় উইকেট-রক্ষক বার্ট ওল্ডফিল্ড নেতৃত্বের সহজাত গুণাবলী তার মাঝে দেখেছেন।
মার্টিন ডনেলি’র সাথে মাত্র দুইজন ক্রিকেটারের একজনরূপে লর্ডসে অনুষ্ঠিত তিনটি ধ্রুপদী খেলায় সেঞ্চুরি করেছিলেন।
ব্যক্তিগত জীবন
মে, ১৯২১ সালে জারট্রুড (বিট বা বিটি) লরি নাম্নী এক রমণীর সাথে স্বাক্ষাৎ ঘটে। কেমব্রিজ ও সমারসেটের পক্ষে খেলা ও পরবর্তীতে নিউজিল্যান্ডের অধিনায়ক টম লরির বোন ছিলেন জারট্রুড। ১৯২২-২৩ মৌসুমে চ্যাপম্যান নিউজিল্যান্ড সফরে আসলে এ যুগল পুনরায় একান্তে মিলিত হন। ১৯২৪-২৫ মৌসুমে অস্ট্রেলিয়া সফর শেষে তারা বৈবাহিক বন্ধনে আবদ্ধ হন ও একত্রে ইংল্যান্ডে ফিরে আসেন। তাদের এ বিয়ের বিষয়টি ব্যাপকভাবে প্রচারিত হয়েছিল ও এক দশককাল এ দম্পতি বিভিন্ন সামাজিক কর্মকাণ্ডে সংশ্লিষ্ট ছিলেন। অনুষ্ঠানের প্রধান আকর্ষণের কেন্দ্রবিন্দুতে উপনীত হন তারা। সমাজের উচ্চস্তরে তারা উল্লেখযোগ্য ব্যক্তিত্বে পরিণত হন। ১৯২৩ সালে চ্যাপম্যান ম্যাকসনের কেন্ট ব্রিউরিতে যোগ দেন। এটি পরবর্তীতে এইচ এন্ড জি সাইমন্ডস কিনে নেয়। তার স্ত্রীর ধারণা ছিল যে, এ পেশায় মদ্যপানের বিষয়টি জড়িত থাকার ফলে তার দাম্পত্যজীবন দুর্বিসহ হয়ে উঠছিল ও চ্যাপম্যান ব্যাপকমাত্রায় মদপান করতেন। সামাজিক কার্যাবলীতে তার পেশার সম্পৃক্ত থাকায় ওজনবৃদ্ধিসহ ক্রিকেট জীবনের শেষদিকে শারীরিক সুস্থতার বিষয়টিও অবনতির দিকে ঠেলে দেয়। খ্যাতির ফলে আরও সমস্যার জন্ম দেয়। জনসমক্ষে তিনি বেশ আমোদে লিপ্ত হতেন, নিয়মিতভাবে নেশা করতে থাকেন ও অনেক সামাজিক অনুষ্ঠানে উপস্থিত থাকতেন। ক্রিকেট লেখক ইভো টেনান্টের ধারণা যে, চ্যাপম্যান অনিচ্ছাস্বত্ত্বেও এর স্বাদ গ্রহণ করতেন। তিনি সর্বদাই নিজেকে খুশীভাবে থাকতেন। তবে, গিবসন পর্যবেক্ষণ করে দেখেছেন যে, কিছু লোক তাদের অসন্তুষ্টির কথা ব্যক্ত করতেন। লেমন মন্তব্য করেছেন যে, চ্যাপম্যানকে বিমর্ষ দেখাতো ও মনেপ্রাণে একাকী থাকতে পছন্দ করতেন। লেমনের মতে, দ্বিতীয় বিশ্বযুদ্ধ শেষ হলে অতীতের বিষয়কে প্রাধান্য দিতেন ও মানসিকভাবে তিনি বিশ্ববিদ্যালয় ক্রিকেটের দিনগুলো নিয়ে খুশী থাকতেন।
ই. ডব্লিউ. সোয়ানটন পর্যবেক্ষণ করে দেখেছেন যে, যুদ্ধের পর থেকে চ্যাপম্যানের জীবন অনেকাংশেই দুঃখে ভারাক্রান্ত ছিল। ১৯৪২ সালে চ্যাপম্যান তার স্ত্রীর কাছ থেকে বিবাহ-বিচ্ছেদের প্রস্তাবনা পান। লেমনের মতে, বিট অনেকভাবেই ঘুরে দাঁড়িয়েছেন। কিন্তু, এক পর্যায়ে একজনকে চলে না গেলে সকল প্রকার সম্পর্ক শেষ করা সম্ভব হয়ে উঠবে না। ১৯৪৬ সালে তিনি নিউজিল্যান্ডে ফিরে বসবাস করতে শুরু করেন। ১৯৪৬ সালের পর ওয়েস্ট হিল গল্ফ ক্লাবের স্টুয়ার্ড বার্নার্ড বেনসনের সাথে যৌথভাবে এক গৃহে বসবাস করতে থাকেন। প্রায়শঃই তাকে জনসমক্ষে মাতাল অবস্থায় দেখতে পাওয়া যেতো। তবে তার উপস্থিতি ও আচার-আচরণ নিষ্পাপ ছিল। ক্রিকেটে অর্জিত সাফল্য তাকে প্রত্যাখ্যান করে, বিভ্রান্তিপূর্ণ ব্যক্তি হিসেবে পরিচিতি ঘটায় বিশেষ করে লর্ডসে খেলা দেখার মুহুর্তগুলোয়। জীবনের শেষ দিকে তিনি ক্রিকেট খেলা দেখতে অক্ষম হন। পাশাপাশি, তার মদ্যপান গ্রহণের ফলে উত্তরোত্তর জনবিচ্ছিন্ন হয়ে পড়েন, একাকিত্ব ও মানসিক অবসাদে ভুগতে থাকেন। ১৯৫০-এর দশকে বাতরোগে আক্রান্ত হন যা সম্ভবতঃ খেলাধূলায় অংশগ্রহণের ফলে সৃষ্ট। ১৯৫৫ সালে কেন্ট কর্তৃপক্ষ নৈশভোজনের আয়োজন করে ও তাকে নিমন্ত্রণ করে। পরবর্তীতে তিনি নিজেকে গাড়ীর বাম্পারে মাথা ঝোলানো অবস্থায় গাড়ী রাখার স্থানে দেখতে পান।
সেপ্টেম্বর, ১৯৬১ সালে নিজ গৃহে পড়ে যান ও হাঁটুতে আঘাতপ্রাপ্ত হন পার্সি চ্যাপম্যান। তাকে দ্রুত হাসপাতালে প্রেরণ করা হলেও অপারেশনের পর ১৬ সেপ্টেম্বর, ১৯৬১ তারিখে তার দেহাবসান ঘটে। সংবাদপত্রে উল্লেখ করা হয় যে, তিনি দীর্ঘদিন যাবৎ অসুস্থ ছিলেন। পরবর্তীতে তার সাবেক পত্নী মন্তব্য করেন যে, একজন অতীব দুঃখী ব্যক্তি হিসেবে তার অবশ্যই মৃত্যুবরণ করা উচিত। স্মরণসভায় একজন ক্রিকেটার হিসেবে তার সফলতার কথকতা তুলে ধরা হয় ও ব্যক্তিগতভাবে সমবেদনাজ্ঞাপন করা হয়।
নিগার সুলতানা (ক্রিকেটার)
নিগার সুলতানা জ্যোতি (জন্ম: ১ আগস্ট, ১৯৯৭) বাংলাদেশের শেরপুর জেলায় জন্মগ্রহণকারী প্রথিতযশা প্রমিলা ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। দলে তিনি মূলত উইকেট রক্ষকের দায়িত্ব পালন করে থাকেন। পাশাপাশি ডানহাতি ব্যাটসম্যান হিসেবেও তিনি দলে ভূমিকা রাখছেন।
খেলোয়াড়ী জীবন
৬ অক্টোবর, ২০১৫ তারিখে স্বাগতিক পাকিস্তানের বিপক্ষে তার ওডিআই অভিষেক ঘটে। করাচীতে অনুষ্ঠিত ঐ খেলায় তিনি ১০৯ বল মোকাবেলা করে দু'টি বাউন্ডারি সহযোগে অপরাজিত ৩০* রান সংগ্রহ করেছিলেন। এর পূর্বে ৩০ সেপ্টেম্বর, ২০১৬ তারিখে একই দলের বিপক্ষে করাচীতে অনুষ্ঠিত টুয়েন্টি২০ আন্তর্জাতিকে অভিষিক্ত হন তিনি।
১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে অপরাজিত ২৭* রান করলেও তার দল ৭২ রানে পরাজিত হয়।
নীলাভ নীল নদ
নীলাভ নীল নদ যা স্থানীয় ভাষায় আবায় নদ বা  আব্বে  নামেও পরিচিত (ዓባይ) ইথিওপিয়ার তানা হ্রদ থেকে সৃষ্ট একটি নদ।সম্পূর্ণ নীলনদ অববাহিকার এটি একটি প্রধান উপনদ যা সুদান -এর খার্তুমে শ্বেত নীল নদের সঙ্গে মিলিত হয়ে মূল নীল নদের সৃষ্টি করেছে। প্রধানত সুদান অঞ্চলে প্রবেশের পরই আব্বায় নদকে  নীল নীল নদ নামে চিহ্নিত করা হয়।বর্ষাকালে নীল নদের প্রায় ৮০ শতাংশ জল নীল নীল নদ থেকে প্রবাহিত হয়।
গতিপথ
গ্রীষ্মের সময় আবায় নদে যখন বন্যা হয় তখন ইথিওপিয়ার উচ্চভূমি থেকে প্রচুর পলি, কাদা ও উর্বর মৃত্তিকা সংগ্রহ করে এই নদের জল নিম্ন অববাহিকার দিকে প্রবাহিত হয় এবং এর ফলে নদের জল কালো ও বাদামি বর্ণ ধারণ করে।
উৎসমুখ থেকে মোহনা পর্যন্ত এই নদের গতিপথের দৈর্ঘ্য মোটামুটি ১৪৬০ কি.মি.(৯১০ মাইল) থেকে ১৬০০ কি.মি.(৯৯০ মাইল) -এর মধ্যে ধরা হয়। নদটি ইথিওপিয়ার পার্বত্য অঞ্চলে প্রায় ১৫০০ কি.মি.(৪৯০০ ফুট) গভীর এক দুর্ভেদ্য খাড়াই নদীখাতের মধ্যে দিয়ে প্রবাহিত হয় যা মার্কিন যুক্তরাষ্ট্রর কলোরাডো নদীর গ্র্যান্ড ক্যানিয়ন গিরিখাত-এর সমতুল্য। এই কারণেই এই নদের দৈর্ঘ্য নিয়ে অনিশ্চয়তা আছে।
তানা হ্রদের দক্ষিণ-পূর্ব প্রান্ত থেকে নিঃসৃত জলধারা আবায় নদ নামে পরিচিত হয়ে ৩০ কি.মি প্রবাহিত হয়ে 'ব্লু নাইল' বা 'তিস আবায়' ঝর্ণায় পরিণত হয়েছে।এরপরে আবায় নদ উত্তর-পশ্চিম ইথিওপিয়া জুড়ে গভীর উপত্যকা ও গিরিখাতের মধ্যে প্রবাহিত হয়ে সুদানে প্রবেশ করেছে যেখানে 'নীল নীল নদ' নামে পরিচিত হয়েছে।
তানা হ্রদ থেকে সুদান সীমানার মধ্যবর্তি অঞ্চলে নীল নীল নদের বহুসংখ্যক উপনদী বর্তমান। নদের গতিপথের বামদিকে অবস্থিত উল্লেখযোগ্য উপনদীগুলির নাম হল ওয়ানকা, বাশিলো, ওয়ালাকা, ওয়াঞ্চেট, জামমা, মুগের, গুডার, অজিয়াল, নেদি, দিদেসা এবং ডাবস। গতিপথের ডানদিকে অবস্থিত উল্লেখযোগ্য উপনদীর মধ্যে রয়েছে, হান্দাসা, তুল, আবায়া, সাদে, তাম্মি, চা, শিতা, সুহা, মুগা, গুল্লা, টেমচা, বাছাত, কাতলান, জিবা, চমোগা, ওয়েটার এবং বেলস নদী।
সুদানের সীমান্তে অবস্থিত '''এর. রোসেরেস নামক শহরাঞ্চল দিয়ে আবায় নদ সুদান রাজ্যে প্রবেশ করে এবং নীল নীল নদ নাম পরিচিত হয়। সুদানের দিনদের নামক শহরাঞ্চলে দিনদের নদী''' নীল নীল নদে মিলিত হয়। এরপর সুদানেরই খার্তুম নামক স্থানে শ্বেত নীল নদের সঙ্গে মিলিত হয়ে নীলনদ-এর সৃষ্টি করেছে যা মিশর-এর মধ্যে প্রবাহিত হয়ে আলেকজান্দ্রিয়ার কাছে ভূমধ্যসাগরে মিলিত হয়েছে।
জলপ্রবাহ
আবায় নদ বা নীল নীল নদের জল বর্ষার সময়ে সর্বোচ্চ মাত্রায় পৌঁছায়। নীলনদের বন্যার অন্যতম কারণ হলো নীল নীল নদ থেকে প্রবাহিত হয়ে আসা জল যা নীলনদের উপত্যকা ও আশেপাশের মরু অঞ্চলকে প্লাবনের মাধ্যমে উর্বর ও কৃষিযোগ্য করে তোলে। নীলনদের জলের ৮৫ শতাংশেরই যোগান আসে আবার নদ বা নীল নীল নদ থেকে। এর মধ্যে ৫৯ শতাংশ জল যা নীলনদের মাধ্যমে মিশরে পৌঁছায় তার মূল উৎস হল ইথিওপিয়ার উচ্চভূমি থেকে উৎপন্ন জলধারা যা যথাক্রমে ইথিওপিয়ায় আবায় নদ  ও সুদানে নীল নীল নদে নাম পরিচিত। তাই মিশরের অধিবাসীদের জীবনযাত্রা ও জীবিকার জন্য নীল নীল নদের অপরিসীম গুরুত্ব রয়েছে। ১৯৭০ সালে নীলনদের উপর আসোয়ান বাঁধ নির্মাণ করে মিশরের বন্যা প্রতিরোধ এবং নদীর জলের আরো উত্তমরূপে ব্যবহার সম্ভব হয়েছে।
এই নদ সুদানের পক্ষেও অত্যন্ত গুরুত্বপূর্ণ। এর উপর নির্মিত রোসেরেস বাঁধ ও সেনার বাঁধ সমস্ত সুদানের প্রায় ৮০ শতাংশ বিদ্যুৎ উৎপাদন করে।  সুদানের বিখ্যাত জাজিরা কৃষি প্রকল্প যা উত্তম গুণমানের তুলো উৎপাদনের জন্য সুপরিচিত, ফলনের  জন্য এই দুই জলাধারের উপর নির্ভরশীল।
২০১২ সালের নভেম্বর -এ ইথিওপিয়া, সুদান ও মিশরের অর্থনৈতিক উন্নতির জন্য নীল নীল নদের উপর গ্র্যান্ড ইথিওপিয়ান রেনেসাঁস জলাধার এর নির্মাণ শুরু হয়. এর ফলে নদীর জলের ঘাটতির আশঙ্কাও করা হয়।
ইউরোপীয় অভিযান
১৫ শতকের শেষ দিকে পেরো দা কোভিলি এবং আরো কিছু ইউরোপীয় অভিযাত্রী যারা ইথিওপিয়ায় পরিভ্রমণ করেছিলেন তারা সম্ভবত আবায় নদের কথা জানতেন। ইথিওপিয়ার স্ব-ঘোষিত প্রধান জো বারমুডস ১৫৬৫ সালে তার স্মৃতিচারণায় প্রথম তিস আবায় জলপ্রপাতের উল্লেখ করে। ১৬১৮ সালের ২১ সে এপ্রিল স্প্যানিশ ধর্মযাজক এবং অভিযাত্রী পেদ্রো পেইজ প্রথম ইথিপিয়ায় আবায় নদীর উৎসস্থলের খোঁজ পান। পর্তুগিজ ধর্মপ্রচারক জেরিমিমো লোবো ১৬২৯ সালে এবং স্কটিশ অভিযাত্রী জেমস ব্রুস ১৭৭০ সালে বৃহত্তর নীল নদীর উৎস খুঁজে পান। তৎকালীন ইউরোপীয় অভিযাত্রীরা নীল নীল যদি ও শ্বেত নীল নদের মোহনা থেকে নদের অববাহিকার উর্দ্ধমুখে আবায় নদের উৎসমুখের দিকে যাত্রা শুরু করতেন, কিন্তু ইথিওপিয়ার সীমান্তে প্রবেশ করা মাত্রই তারা নদের গভীর গিরিখাতের সম্মুখীন হত যা তাদের অগ্রসর হওয়ার পথে বাধার সৃষ্টি করতো।বেশিরভাগ অভিযাত্রী ব্যর্থ হয়ে ফিরে যান যতক্ষণ না ১৮২১ সালে ফ্রেডেরিক কিলিয়াউডের সম্মুখে অগ্রসর হওয়ার কিছু প্রচেষ্টা করেন।প্রথম গুরুত্বপূর্ণ প্রচেষ্টাটি করেন মার্কিন অভিযাত্রী ম্যাকমিলান এবং নরওয়ের অভিযাত্রী জেনসন ১৯০২ সালে।জেনসন খার্তুমের মোহনা থেকে যদি অববাহিকার উর্দ্ধমুখে এবং ম্যাকমিলান তানা হ্রদ থেকে নিম্ন অববাহিকার দিকে জলপথে যাত্রা শুরু করে। কিন্তু জেনসনের নৌকা সুদান ইথিওপিয়া সীমান্তের কাছে এসে এক নদীপ্রপাতের সম্মুখীন হন এবং অগ্রসর হতে বাধাপ্রাপ্ত হন।ম্যাকমিলান এর নৌকা যাত্রা শুরুর কিছু পরেই জলের স্রোতে ধ্বংসপ্রাপ্ত হয়।১৯০৫ সালে ম্যাকমিল্লান পুনরায় তার সহকারী জেনসেনকে উৎসাহ দে খার্তুম থেকে যদি অববাহিকার উৎসের দিকে যাত্রা শুরু করার জন্য, কিন্তু তখন তিনি তানা হ্রদের ৫০০ কি.মি.(৩০০ মাইল) আগেই প্রাকৃতিক বাধার জন্য যাত্রা শেষ করতে বাধ্য হন। আর.ই চেইসমান ১৯২৫ এবং ১৯৩৩ এর মধ্যে অ্যাবে নদীর উর্ধ অববাহিকার মানচিত্র প্রস্তুত করতে সক্ষম হন। তিনি নদীর গভীর উপত্যকা এবং তার দুর্গম গিরিখাত অনুসরণ না করে ইথিওপিয়ার উচ্চভূমি ধরে খচরের পিঠে প্রায় ৮০০০ কি.মি.(৫০০০ মাইল) ভ্রমণ করে এই দুরূহ কাজটি সম্পন্ন করেন।
১৯৫০ -১৯৬০ এর দশকে অ্যাবে নদীর গিরিখাত ধরে বেশ কয়েকটি নৌকা অভিযান হয়।১৯৬৮ সালে, ইথিওপিয়ার হেইল স্ল্যাসির অনুরোধে,অভিযাত্রী জন ব্ল্যাশফোর্ড-স্নেল-এর নেতৃত্বে,৬০ জন ব্রিটিশ ও ইথিওপীয় স্বেচ্ছাসেবক এবং বিজ্ঞানীদের একটি দল তানা লেক থেকে সুদান সীমান্তের নিকট পর্যন্ত আবায় নদীর প্রথম সফল যাত্রা সম্পূর্ণ করেন।
১৯৯৯ সালে লেখক ভার্জিনিয়া মোরেল এবং ফটোগ্রাফার নেভাদা ওয়েয়ার তানা লেক থেকে সুদান অবধি জলপথে করেছিলেন, পরে তাদের যাত্রা সম্পর্কে তারা একটি ডকুমেন্টারি প্রকাশ করেন। ২০০০ সালে, আমেরিকান এবং ন্যাশনাল জিওগ্রাফিক পাঠক কেনেথ ফ্রান্ট্জ নেভাডা ওয়েয়ারের ন্যাশনাল জিওগ্রাফিকের জন্য তোলা একটি ছবি দেখছিলেন যা পরবর্তীকালে তাকে ব্রিজেস টু প্রসপেরিটি নামক সংস্থার প্রতিষ্ঠা করতে প্রেরণা দেয়।এই ছবিতে দ্বিতীয় বিশ্বযুদ্ধের সময় ভাঙা একটি সেতু দেখানো হয়েছিল, যার দুপাশে দাঁড়িয়ে ১০ জন পুরুষ দড়ির সাহায্যে একে অপরকে টেনে সেতুর বিপ্পজনক ভাঙা অংশ পার হচ্ছিল সেতুটি প্রায় ১৬৬০ সালে সম্রাট ফ্যাসিলাইড  রোমান সেতুনির্মান প্রযুক্তি,(যা ১৫০৭ সালে মুসলিম হানাদারদের সাথে যুদ্ধের সময় পর্তুগিজ সৈন্যরা ইথিওপিয়ায় নিয়ে আসে )-র মাধ্যমে নির্মাণ করেছিলেন।২০০১ এবং ২০০৯ সালে ব্রিজেস টু প্রসপেরিটির স্বেচ্ছাসেবীরা আমেরিকা যুক্তরাষ্ট্র থেকে আফ্রিকায় গমন করেন আবায়  নদীর ভাঙা সেতুটি মেরামত করার জন্য এবং পরে একটি নতুন সাসপেনশন সেতুরও নির্মাণ হয় যদিও তা বন্যা পরিস্থিতির পক্ষে সংবেদনশীল নয়।
২৮ শে এপ্রিল ২০০৪-এ ভূতত্ত্ববিদ পাসকোয়েল স্কাতুরো এবং তার অংশীদার, নৌচালনা বিশারদ এবং ডকুমেন্টারি চলচ্চিত্র নির্মাতা গর্ডন ব্রাউন, সম্পূর্ণ আবায় নদী জলপথে পরিভ্রমণকারী প্রথম ব্যক্তি হিসাবে পরিচিত হন। যদিও তাদের এই অভিযানে আরও অনেকে যুক্ত ছিল,কিন্তু শেষ অবধি স্কাতুরো এবং ব্রাউন এই দুজনই যাত্রা সম্পূর্ণ করতে সক্ষম হন। তারা আইএমএক্স ক্যামেরা এবং দুটি হস্তচালিত ভিডিও ক্যামের সাহায্যে তাদের সম্পূর্ণ যাত্রাটি ছোট ছোট অংশে বিভাজিত করে রেকর্ড করেন এবং পরবর্তীকালে তা একত্র করে মিস্ট্রি অফ দা নাইল নামক একটি আইএমএক্স ফিল্ম এবং একই শিরোনামের একটি বইতে তাদের যাত্রার কাহিনী প্রকাশ করেন।
২৯ শে জানুয়ারি ২০০৫ সালে, কানাডিয়ান লেস জিকলিং এবং তার সতীর্থ নিউজিল্যান্ডের মার্ক ট্যানার প্রথমবার সুদান এবং মিশরের স্থলপথ ধরে সম্পূর্ণ আবায় নদ, নীল নীল নদ ও নীলনদের সম্পূর্ণ অববাহিকার দীর্ঘ যাত্রা সম্পন্ন করেছিলেন।তারা ৫ মাস ধরে ইথিওপিয়া, সুদান ও মিশরের মধ্যে দিয়ে দীর্ঘ ৫০০০ কি.মি (৩১০০ মাইল) পরিভ্রমণ করেন এবং তাদের যাত্রাপথে তারা গৃহযুদ্ধ, লুঠনকারী ইত্যাদি প্রভূত বাধার সম্মুখীন হয়েছিলেন।
অপারেশন খরচাখাতা
অপারেশন খরচাখাতা পাকিস্তানি সেনাবাহিনীর সহযোগিতায় বিহারীদের অংশগ্রহণে ১৯৭১ সালের ১৩ জুন সংঘটিত একটি হত্যাযজ্ঞের অভিযানের নাম। নীলফামারীর সৈয়দপুরে বসবাসকারী হিন্দু ধর্মাবলম্বী মাড়োয়ারিরা এ হত্যাযজ্ঞের অসহায় বলি।
পটভূমি
নীলফামারী জেলার সৈয়দপুর শহরে বিপুলসংখ্যক মাড়োয়ারি বসবাস করতেন। ভারতের বিভিন্ন প্রদেশ থেকে আসা হিন্দু সম্প্রদায়ের লোক, যাঁরা ১৯৪৭ সালে দেশবিভাগের বহু আগেই ব্যবসায়িক উদ্দেশ্যে বাণিজ্যিক শহর সৈয়দপুরে এসে এই শহরে থেকে যান।
ভুক্তভোগী ও প্রত্যক্ষদর্শী শ্যামলাল আগরওয়ালা জানান, ১৯৭১ সালের ২৩ মার্চ রাত থেকে সৈয়দপুরে পাকিস্তানি সেনাবাহিনী ও তাদের দোসর সৈয়দপুরের বিহারিরা বাঙালি নিধন শুরু করে। মহল্লায়-মহল্লায় ঢুকে নেতৃস্থানীয় বাঙালিদের নির্বিচারে হত্যা করা হয়। এ অবস্থায় আতঙ্কে দিন কাটাচ্ছিল শহরের মাড়োয়ারিপট্টির বাসিন্দারা। ২৪ মার্চ থেকে সৈয়দপুর শহরের বাঙালি পরিবারগুলো পুরোপুরি অবরুদ্ধ হয়ে পড়ে।
সৈয়দপুরের বিশিষ্টজনদের সঙ্গে স্থানীয় মাড়োয়ারি সম্প্রদায়ের শীর্ষব্যক্তিত্ব তুলসীরাম আগরওয়ালা, যমুনাপ্রসাদ কেডিয়া, রামেশ্বর লাল আগরওয়ালাকে ১২ এপ্রিল রংপুর সেনানিবাসের অদূরে নিসবেতগঞ্জ বধ্যভূমিতে নিয়ে হত্যা করে পাকিস্তানি বাহিনী। মাড়োয়ারিপট্টিতে আতঙ্ক ছড়িয়ে পড়ে। এ সময় বিহারিরা মাড়োয়ারিদের বাসায় বাসায় চালায় লুটতরাজ।
১৯৭১-এর ৫ জুন পাকিস্তানি বাহিনী মাইকে ঘোষণা শুরু করে। ওই ঘোষণায় বলা হয়, যাঁরা হিন্দু মাড়োয়ারি তাদের নিরাপদ স্থান ভারতে পৌঁছে দেওয়া হবে। একটি বিশেষ ট্রেনের ব্যবস্থা করা হয়েছে। ওই ট্রেনটি ১৩ জুন সকালে সৈয়দপুর রেলওয়ে স্টেশন থেকে চিলাহাটি সীমান্ত অতিক্রম করে ভারতের জলপাইগুড়িতে পৌঁছাবে। এ ঘোষণায় মাড়োয়ারিপট্টিতে স্বস্তি নেমে আসে। ১৩ জুন রেলওয়ে স্টেশনে ঠিকই আসে বিশেষ ট্রেনটি। সৈয়দপুর রেল-কারখানা থেকে ট্রেন র‌্যাকটি সকাল আটটায় স্টেশনের প্লাটফর্মে এসে দাঁড়ায়। গাদাগাদি করে বসতে থাকেন বৃদ্ধ-যুবক, তরুণ-শিশু ও সকল পর্যায়ের নারীরা। ওই ট্রেন থেকে কমপক্ষে ২০ জন তরুণীকে নামিয়ে নেয় পাকিস্তানি বাহিনী। তাদের মিলিটারি জিপে তুলে নিয়ে যাওয়া হয় সৈয়দপুর ক্যান্টনমেন্টে।
হত্যাকাণ্ড
১৩ জুন সকাল ১০টায় ট্রেনটি ছাড়ে। প্রত্যক্ষদর্শী তপন কুমার দাস কাল্ঠু ও বিনোদআগরওয়ালার বর্ণনায় জানা যায়, ট্রেন ছাড়ার পর সব জানালা-দরজা বন্ধ করে দেওয়া হচ্ছিলো। ট্রেনট ধীরগতিতে দুই মাইলের মতো পথ অতিক্রম করার পর শহরের গোলাহাটের কাছে এসে থেমে যায়। এরপর কম্পার্টমেন্টের দরজা খুলে ভেতরে রামদা হাতে কয়েকজন বিহারি প্রবেশ করে। একইভাবে প্রতিটি কম্পার্টমেন্টে উঠে পড়ে রামদা হাতে বিহারিরা। বাহিরে ভারি আগ্নেয়াস্ত্র হাতে পাকিস্তানি বাহিনী গোটা এলাকা ঘিরে রাখে, যাতে কেউ পালাতে না পারে। বিহারিরা প্রধানত রামদা দিয়ে কুপিয়েই হত্যাযজ্ঞ করে। ওই হত্যাযজ্ঞের নাম দেওয়া হয় অপারেশন খরচাখাতা।
এভাবে পাকিস্তানি বাহিনীর অপারেশন খরচাখাতায় ৪৩৭ জন নিরীহ হিন্দু মাড়োয়ারিকে নির্মমভাবে হত্যা করা হয়। ওই হত্যাযজ্ঞ থেকে কোনোরকমে সেদিন প্রাণে বেঁচে যান প্রায় ১০ জন যুবক। তারা ট্রেন থেকে নেমে ঊর্ধ্বশ্বাসে দৌড়ে দিনাজপুর হয়ে ভারতে পালিয়ে যান।
স্মারক
১৩ জুন ওই হত্যাযজ্ঞের স্মৃতি ধরে রাখতে গোলাহাটে বধ্যভূমিতে কোনো স্মৃতিস্তম্ভ নির্মিত হয়নি।
তথ্যসূত্র
2. https://bangla.thedailystar.net/node/231245
হাসান আলী সরকারি উচ্চ বিদ্যালয়
চাঁদপুর হাসান আলী সরকারি উচ্চ বিদ্যালয় চাঁদপুর শহরের কেন্দ্রে চাঁদপুর-কুমিল্লা মহাসড়কের পাশে অবস্থিত একটি উচ্চ বিদ্যালয়।
ইতিহাস
বিদ্যালয়টি প্রখ্যাত জমিদার ও লোকহিতৈষী হাসান আলী কর্তৃক ১৮৮৫ সালে প্রতিষ্ঠিত হয়, যিনি পাশের লক্ষ্মীপুর জেলা থেকে এসেছিলেন। এ বিদ্যালয়টি যখন প্রতিষ্ঠিত হয়, তখন রাণী ভিক্টোরিয়ার সিলভার জুবলি (রজতজয়ন্তী) ঘটেছিল । তাই বিদ্যালয়টির নাম চাঁদপুর হাসান আলী জুবলি হাই স্কুল রাখা হয়েছিল। বর্তমানে চাঁদপুর হাসান আলী সরকারি উচ্চ বিদ্যালয় হিসাবে পরিচিত। অতীতে বালক এবং বালিকা উভয়কেই শিক্ষা দেয়া হত। বর্তমানে শুধু ছাএদেরকে শিক্ষা দেওয়া হয়।
প্রতিষ্ঠাতা
১৭০০ সালে জমিদার মরহুম আহমেদ রাজা চৌধুরী সরকারি মহিলা কলেজের স্থানে একটি মুসলিম হোস্টেল প্রতিষ্ঠা করেন। অপরদিকে, নবকান্ত মুখপাধ্যায় জোড় পুকুর পাড়ে একটি হিন্দু হোস্টেল প্রতিষ্ঠা করেন। এখন মুসলিম হোস্টেলটি চাঁদপুর সরকারি মহিলা কলেজের হোস্টেল হিসাবে ব্যবহার করা হয় ও হিন্দু হোস্টেলটি বিদ্যালয়টির একমাত্র হোস্টেল হিসাবে ব্যবহৃত হয়।
বিদ্যালয়টি সরকারি বিদ্যালয়ে পরিণত হয়েছিল ১ মে  ১৯৬৯   সালে। বিদ্যালয়টি চাঁদপুর শহরের প্রাচীনতম এবং চট্টগ্রাম বিভাগের ৫ম প্রাচীনতম হিসাবে পরিচিত। বিদ্যালয়টির বিস্তারিত ইতিহাস এম. আবদুল হামিদ মজুমদার    (এমএ, এম.এড, এলএল.বি) লিখেছেন ।  যিনি ১৯৪৯-১৯৭২ সাল পর্যন্ত বিদ্যালয়ের প্রধান শিক্ষক হিসাবে দায়িত্বরত ছিলেন।
১২৫ বছর পূর্তি উদ্‌যাপন
বিদ্যালয়ের এসএসসি-২০০২  ব্যাচের প্রাক্তন মেধাবী ছাত্র "মো . মেহেদী হাসান খান জনি" এর 'মূল চিন্তাধারা ও প্রস্তাবনায়' এবং পরবর্তীতে এসএসসি-২০০২  ব্যাচের সকল প্রাক্তন ছাত্রদের 'সম্মতিক্রমে ও মূল উদ্যেগে' চাঁদপুরের ইতিহাসে সর্বপ্রথম স্কুল প্রতিষ্ঠালগ্ন হতে শুরু করে সকল ব্যাচের সমন্বয় "প্রতিষ্ঠার ১২৫ বছরের পূর্তি উদ্‌যাপন" করেছিল ৬  জানুয়ারি ২০১২ সালে।  উক্ত উদ্‌যাপন কমিটিতে পদাধিকারবলে স্কুলের তৎকালীন প্রধানশিক্ষক -  মোহাম্মদ হোসেনকে আহ্বায়ক এবং স্কুলের ১৯৮২ ব্যাচের প্রাক্তন ছাত্র অসিত বরণ দাশকে সদস্য সচিবের দায়িত্ব দেওয়া হয়।   একই ব্যাচের প্রাক্তন ছাত্র মো. ইফতে খায়রুল আলম মাসুমকে প্রধান সমন্বয়কারীর করে এবং "জাহিদুল ইসলাম রোমান (১৯৮৯ ব্যাচ)", "নুরুল আমিন খান আকাশ (১৯৯১ ব্যাচ)", "শেখ রিযাজ আহমেদ রানা (১৯৯২ ব্যাচ)", শাহেদুল হক মোর্শেদ (১৯৯২  ব্যাচ)" সহ  ৪ জন সমন্বয়কারী ছিলেন। বিদ্যালয়টি দেশের উল্লেখযোগ্য শিক্ষক, নাগরিক নেতৃবৃন্দ এবং প্রশাসক তৈরি করেছে।
অবকাঠামো
বিদ্যালয়টির প্রতিষ্ঠার পর থেকে বিদ্যালয়টি ৩৪ বছর পর্যন্ত কালী বাড়ির কাছে অবস্থিত ছিল। ১৯১৯-এ, বিদ্যালয়টি এটির বর্তমান অবস্থানে আনা হয়। সে পর্যায়ে বিদ্যালয়টি দু’তলা বিশিষ্ট লাল ইটের ভবন ছিল। বর্তমানের তিনতলা হলুদ ভবনটি প্রায় ২০ বছরের পুরোনো। এ বিদ্যালয়টিতে ২০১১ সালে একটি সরকারি কলেজ স্থাপনের প্রস্তাবও করে ২০০২ ব্যাচের প্রাক্তন  ছাত্ররা,প্রস্তাবনায় যার নাম ছিল "চাঁদপুর হাসান আলী সরকারি উচ্চ বিদ্যালয় ও কলেজ"।
শিক্ষার্থী
অতীতে বালক এবং বালিকা উভয়ই এই বিদ্যালয়ে পড়াশোনা করেছে, কিন্তু এখন এটি কেবল বালকদের জন্য। ২১০০ শিক্ষার্থী এখানের সর্বোচ্চ সংখ্যা।
সহ শিক্ষা কার্যক্রম
এই বিদ্যালয়ের শিক্ষার্থীরা অনেক কার্যক্রমে অংশ নেয়। যেমন- এই বিদ্যালয়ের একজন ছাত্র ওয়ার্ল্ড স্কাউট জাম্বোরি-এ প্রতিনিধি হিসেবে অংশ নেন। সে হচ্ছে বাংলাদেশের একমাত্র ছাত্র যে সুইডেন -এ ওয়ার্ল্ড স্কাউট জাম্বোরিতে অংশ নেয়।
গ্রন্থাগার
এই বিদ্যালয়টিতে দুটি সমৃদ্ধ গ্রন্থাগার আছে। একটি বিশ্ব সাহিত্য কেন্দ্র-ব্র্যাক লাইব্রেরির সমন্বিত উদ্যোগে এবং অন্যটি বিদ্যালয়ের নিজস্ব লাইব্রেরি। এই গ্রন্থাগারের মধ্যে ২৫,০০০ বই আছে। এটি বাংলাদেশের বৃহত্তম বিদ্যালয় গ্রন্থাগার।
সান্নি কুরকিসুও
সান্নি মারি এলিনা কুরকিসুও (জন্ম ২৬ মে ১৯৯৩), তার একনাম সান্নি দ্বারা বেশি পরিচিত, একজন ফিনীয় সঙ্গীতশিল্পী, গীতিকার এবং অভিনেত্রী যিনি ওয়ার্নার মিউজিক ফিনল্যান্ডের সাথে চুক্তিবদ্ধ।
ব্যক্তিগত জীবন
ফিনল্যান্ডের হেলসিঙ্কিতে সানি তার বান্ধবী, ফিনিশ মডেল এবং রেডিও হোস্ট শার্লি কারভিনেনের সাথে একসাথে থাকেন।
দ্য স্পেক্টেটর
দ্য স্পেক্টেটর ছিল ১৮৩৬ থেকে ১৮৫৯ সালের মধ্যে মাদ্রাজ থেকে প্রকাশিত একটি ইংরেজি ভাষার সংবাদপত্র। এটি শহরটি থেকে প্রকাশিত প্রথম দৈনিক পত্রিকা।
ইতিহাস
দ্য স্পেক্টেটর একটি সাপ্তাহিক হিসাবে ১৮৩৬ সালে জে. ওচটারলোনির প্রথম প্রকাশক হিসাবে প্রতিষ্ঠিত হয়েছিল। তার পরে, সি. সুবু মুডেলি এবং সিএম পেরেইরা পত্রিকাটি প্রকাশ করেন। ১৮৫০ সালে দ্য স্পেক্টেটর একটি দৈনিক সংবাদপত্রে পরিণত হয়; এটি মাদ্রাজ থেকে প্রকাশিত প্রথম দৈনিক ইংরেজি সংবাদপত্র। সংবাদপত্রটি গ্যান্টজ অ্যান্ড সন্স দ্বারা কেনা হয়েছিল এবং ১৮৫৯ সালে দ্য মাদ্রাজ টাইমসের সাথে একীভূত হয়েছিল।
নৌবাহিনী
ডান|থাম্ব| [[স্প্যানিশ আর্মাডা|স্প্যানিশ আরমাদা ১৫৮৮ সালে গ্রেভলাইনসের যুদ্ধে ইংরেজ নৌবাহিনীর সাথে যুদ্ধ করছে]] থাম্ব|কোপেনহেগেনের যুদ্ধে ব্রিটিশ এবং ডেনিশ নৌবাহিনী সারি(১৮০১) থাম্ব| ২০১৪ সালে [[আরব সাগর|আরব সাগরে ভারতীয় নৌবাহিনীর ওয়েস্টার্ন ফ্লিট থেকে একটি ফ্লোটিলা বিমানবাহী বাহক -কে এসকর্ট করে  এবং ।]] একটি নৌবাহিনী, নৌশক্তি বা সামুদ্রিক বাহিনী হল একটি দেশের সশস্ত্র বাহিনীর শাখা যা প্রধানত নৌ এবং উভচর যুদ্ধের জন্য ব্যবহৃত; যথা, হ্রদ -বাহিত, নদীবাহিত, উপকূলীয়, বা সমুদ্র -বাহিত যুদ্ধ অপারেশন এবং সম্পর্কিত ক্ষেত্রে। এতে ভাসমান জাহাজ, উভচর জাহাজ, সাবমেরিন এবং নৌবিমান আনুষঙ্গিক সহায়তা, যোগাযোগ, প্রশিক্ষণ এবং অন্যান্য ক্ষেত্রে পরিচালিত হয়। একটি নৌবাহিনীর কৌশলগত আক্রমণাত্মক ভূমিকা হল একটি দেশের উপকূলের বাইরের এলাকায় শক্তির প্রক্ষেপণ (উদাহরণস্বরূপ, সমুদ্রপথ রক্ষা করা, জলদস্যুতা রোধ করা বা মোকাবিলা করা,সৈন্য ফেরি করা বা অন্যান্য নৌবহন, বন্দর বা উপকূল স্থাপনাগুলিতে আক্রমণ করা)। একটি নৌবাহিনীর কৌশলগত প্রতিরক্ষামূলক উদ্দেশ্য শত্রুদের সমুদ্রবাহিত শক্তিমত্তাকে প্রতিরোধ করা। নৌবাহিনীর কৌশলগত কাজ সাবমেরিনের ব্যালিস্টিক ক্ষেপণাস্ত্র ব্যবহার করে পারমাণবিক হামলার হুমকি প্রদান। নৌ ক্রিয়াকলাপ ভাগ করা যেতে পারে নদীপথ ও উপকূলীয় বা বাদামী-জলের নৌবাহিনী, উন্মুক্ত-সাগরের বা নীল-জলের নৌবাহিনী যার উপভাগ হচ্ছে সবুজ-জলের নৌবাহিনী।
ব্যুৎপত্তি এবং অর্থ
১৪ শতকের গোড়ার দিকে ইংরেজিতে প্রথম প্রমাণিত, "নৌ" শব্দটি এসেছে ওল্ড ফ্রেঞ্চ নেভি, "জাহাজের বহর" (navie, "fleet of ships"), ল্যাটিন নেভিজিয়াম (navigium, "a vessel, a ship, bark, boat") থেকে, "একটি জাহাজ, ছাল, নৌকা", নেভিস (navis, "ship) থেকে, "জাহাজ"। "নৌ" শব্দটি এসেছে ল্যাটিন নেভালিস (navalis, "pertaining to ship") থেকে, "জাহাজ সংক্রান্ত"; cf. গ্রীক ναῦς (naus), "জাহাজ", ναύτης (nautes), "নাবিক, নাবিক"। শব্দের প্রাচীনতম প্রত্যয়িত রূপটি মাইসেনিয়ান গ্রীক যৌগিক শব্দ 𐀙𐀄𐀈𐀗, na-u -do-mo (* naudomoi), "জাহাজ নির্মাতা", লিনিয়ার বি সিলেবিক লিপিতে লেখা।
শব্দটি পূর্বে বাণিজ্যিক এবং সামরিক উভয় প্রকৃতির নৌবহরকে নির্দেশ করত। আধুনিক ব্যবহারে একা ব্যবহৃত "নৌবাহিনী" সর্বদা একটি সামরিক বহরকে বোঝায়, যদিও বাণিজ্যিক বহরের জন্য " মার্চেন্ট নেভি " শব্দটি এখনও অ-সামরিক শব্দ অর্থকে অন্তর্ভুক্ত করে। বাণিজ্যিক এবং সামরিক নৌবহরের মধ্যে শব্দের অর্থে এই ওভারল্যাপটি(আংশিকভাবে অন্য কোনো-কিছুর ওপরে চেপে থাকা) নৌবহরের অন্তর্নিহিত দ্বৈত-ব্যবহারের প্রকৃতি থেকে বেড়েছে; বহু শতাব্দী আগে, জাতীয়তা ছিল একটি বৈশিষ্ট্য যা বেসামরিক এবং সামরিক উভয় ক্ষেত্রেই একটি নৌবহরকে একীভূত করেছিল। যদিও বাণিজ্যিক জাহাজের জাতীয়তার শুল্ক পরিহার ছাড়া শান্তিকালীন বাণিজ্যে তেমন গুরুত্ব নেই, যুদ্ধের সময় এটির আরও বেশি অর্থ হতে পারে, যখন সরবরাহ শৃঙ্খলগুলি দেশপ্রেমিক আক্রমণ এবং প্রতিরক্ষার বিষয় হয়ে ওঠে এবং যখন কিছু ক্ষেত্রে ব্যক্তিগত জাহাজগুলি এমনকি সাময়িকভাবে সামরিক জাহাজে রূপান্তরিত হয়। বিংশ শতাব্দীর সামরিক প্রযুক্তির অস্তিত্বের আগে পরবর্তীটি বিশেষভাবে গুরুত্বপূর্ণ এবং সাধারণ ছিল, যখন যেকোন পালতোলা জাহাজে কেবল গোলন্দাজ এবং নৌ পদাতিক বাহিনী যোগ করলেই এটিকে সামরিক মালিকানাধীন যেকোন জাহাজের মতোই সম্পূর্ণরূপে সামরিক করে তুলতে পারে। আধুনিক ক্ষেপণাস্ত্র এবং বিমান ব্যবস্থা অনেক ক্ষেত্রে গোলন্দাজ এবং পদাতিক বাহিনীর উপর করার পর থেকে নীল-জলের কৌশলে এই ধরনের ব্যক্তিগতকরণ অপ্রচলিত হয়েছে; কিন্তু তবুও ব্যক্তিগতকরণ একটি সীমিত এবং অপ্রতিসম প্রকৃতির সমুদ্রের যুদ্ধে সম্ভাব্যভাবে প্রাসঙ্গিক থেকে যায়।
আনোয়ার হোসেন (অধ্যাপক)
আনোয়ার হোসেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) দীর্ঘকাল অধ্যাপনা করেছেন। তিনি সাউথইস্ট ইউনিভার্সিটির সাবেক উপাচার্য। বর্তমানে তিনি নর্দান ইউনিভার্সিটি বাংলাদেশের উপাচার্য হিসেবে দায়িত্ব পালন করছেন।
শিক্ষাজীবন
আনোয়ার হোসেন ঢাকা বিশ্ববিদ্যালয়ের সমাজ বিজ্ঞান বিভাগ থেকে ১৯৬৭ সালে স্নাতক ও ১৯৬৮ সালে স্নাতকোত্তর পাশ করেন। ১৯৭১ সালে তিনি আমেরিকার ইন্ডিয়ানা বিশ্ববিদ্যালয়ের স্কুল অব বিজনেস থেকে এমবিএ ডিগ্রি লাভ করেন। তিনি ১৯৮৩ সালে সার্বিয়ার বেলগ্রেড বিশ্ববিদ্যালয় থেকে ডক্টর ইন ইকোনমিক সাইন্স ডিগ্রি অর্জন করেন।
কর্মজীবন
হোসেন ১৯৭২ সালে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) সহকারী অধ্যাপক হিসেবে যোগ দেন। ১৯৯১ সালে তিনি অধ্যাপক হন। কর্মজীবনে তিনি ঢাকা বিশ্ববিদ্যালয়ের সূর্য সেন হলের প্রাধ্যক্ষ, আইবিএ-এর পরিচালক, বাংলাদেশ উন্মুক্ত বিশ্ববিদ্যালয়ের কোষাধ্যক্ষ, আমেরিকান ইন্টারন্যাশনাল ইউনিভার্সিটি-বাংলাদেশের উপ-উপাচার্য, প্রেসিডেন্সি বিশ্ববিদ্যালয়, বাংলাদেশের ভারপ্রাপ্ত উপাচার্য এবং সাউথইস্ট ইউনিভার্সিটির উপাচার্যসহ বিভিন্ন গুরুত্বপূর্ণ দায়িত্ব পালন করেন।
প্রকাশনা
জাতীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে।
উসামা ইবনে মুনকিজ
উসামা শাইজারের আমিরের ভ্রাতুষ্পুত্র এবং সম্ভাব্য উত্তরাধিকারী ছিলেন। কিন্তু ১১৩১ খ্রিস্টাব্দে তিনি নির্বাসিত হন। বাকি জীবন তিনি অন্যান্য নেতাদের অধীনে কাজ করেছেন। পঞ্চাশ বছরের বেশি সময় তিনি বুরি, জেনগি ও আইয়ুবীয় দরবারের সদস্য ছিলেন এবং ইমাদউদ্দিন, নুরউদ্দিন ও সালাহউদ্দিনকে সহায়তা করেছেন। এছাড়াও তিনি কায়রোতে ফাতেমীয় দরবারে ও হিসন কাইফায় অরতুকিদের অধীনে দায়িত্বপালন করেছেন। তিনি অনেক আরব অঞ্চল সফর করেছেন। এর মধ্যে রয়েছে মিশর, সিরিয়া, ফিলিস্তিন, টাইগ্রিস নদী। তিনি হজ্জের জন্য মক্কা য় গিয়েছিলেন। তিনি দরবারের কার্যক্রমে কয়েকবার হস্তক্ষেপ করেছিলেন। তাকে দামেস্ক ও কায়রো উভয় স্থান ত্যাগ করতে হয়েছিল।
জীবনকালে ও মৃত্যুপরবর্তী সময়ে তিনি একজন কবি ও আদিব হিসেবে বিখ্যাত ছিলেন। তিনি বেশ কয়েকটি কবিতা সংকলন প্রণয়ন করেছিলেন। এর মধ্যে রয়েছে কিতাব আল-আসা, লুবাব আল-আদাব ও আল-মানজিল ওয়াল-দিয়ার। তার নিজস্ব কবিতার সংকলনও রয়েছে। বর্তমানকালে তাকে তার কিতাব আল-ই'তিবার নামক গ্রন্থের জন্য স্মরণ করা হয়। এতে ক্রুসেডারদের বর্ণনা রয়েছে। বিভিন্ন উপলক্ষে ক্রুসেডারদের সাথে তার সাক্ষাত হয়েছিল। কিছু ক্রুসেডারদেরকে তিনি বন্ধু হিসেবে দেখলেও সামগ্রিকভাবে তাদের অশিক্ষিত বিদেশি হিসেবে দেখতেন।
প্রারম্ভিক জীবন
উসামা ছিলেন শাইজারের আমির নাসেরের ভ্রাতুষ্পুত্র। তার বাবার নাম মুরশিদ।
শাইজার কৌশলগত কারণে গুরুত্বপূর্ণ ছিল। সিরিয়ার ভেতরের অংশে প্রবেশের ক্ষেত্রে শাইজার ছিল প্রবেশপথ। মুসলিমদের সিরিয়া বিজয়ের সময় এই অঞ্চল মুসলিমদের হাতে আসে। গুরুত্বের কারণে বেশ কয়েকবার আরব ও বাইজেন্টাইন পক্ষের মধ্য এই অঞ্চলের হাতবদল হয়েছে। ৯৯৯ খ্রিস্টাব্দে বাইজেন্টাইনরা এখানে শাসন করত। ১০২৫ খ্রিস্টাব্দে হামার শাসক সালেহ আল-মুরদাসি কর্তৃক বনু মুনকিজ গোত্রকে শাইজারের পার্শ্ববর্তী অঞ্চলে স্থান বরাদ্দ দেয়া হয়। সময় পরিক্রমায় তারা স্থান সম্প্রসারণ করে এবং দুর্গ ও প্রতিরক্ষা ব্যবস্থা গড়ে তোলে। ১১৮০ খ্রিস্টাব্দে উসামার দাদা ইজউদ্দৌলা আল-মুরহিফ নাসের শাইজার দখল করেন।